कानपुर। पनकी पावर हाउस में 3 रुपए की बिजली बनाने का खर्च करीब 20 रुपए आ रहा है। बार-बार दोनों यूनिटें ट्रिप करने से पावर हाउस का खर्च बढ़ गया है। हालत यह है कि इस माह 25-30 बार ट्रिपिंग से यूनिटें ठप हुईं और इन्हें लाइट अप करने में करीब 3 करोड़ का ईंधन (तेल) खर्च हो गया। अभी भी दोनों यूनिटों की हालत खराब है। मरम्मत के बाद ही इनके ठीक से काम करने की उम्मीद है। रविवार को बंद हुई दोनों यूनिटें सोमवार को चालू कर ली गईं। सोमवार रात करीब 75 से 80 मेगावाट बिजली उत्पादन हो रहा था।